Onozalukhuyöu

Onozalukhuyöu no sambua desa ba Kecamatan Moro'ö, Kabupaten Nias Barat. Kodenia ba wamatörö Indonesia 12.25.04.2010.Peraturan Menteri Dalam Negeri No.72 Tahun 2019  (PDF), Kementerian Dalam Negeri, nga'örö 562. () Fa'ebolonia 3,78 km (kilo meter) ma 7,23% moroi ba wa'ebolo Kecamatan Moro'ö.Kecamatan Moro'ö Dalam Angka, Tahun 2020, nga'örö 6 So ia ba dalu hili, simane si fagölötö banua ba zi sagörö Tanö Niha. Fefu nomo no tefa'oli fatahö-tahö ba so göi zi fasaule-saule. Ewali nomo si sandrohu banua ba no tobali lala göi ia ba wamakhai omo faoma omo ba banua bö'ö si so ba zi fasui.

Banua si faola khönia ya'ia  Hilifadölö ba gatumbukha, Hilisörömi ba gaekhula, Sitölubanua Fadoro tanö raya, ba Orahilibadalu (Kecamatan Mandrehe Barat) tanö yöu. So mato 6 km wa'aröunia moroi dadaoma gödo Kecamatan.ibid, nga'örö 25 Molo'ö data Kecamatan Moro'ö Dalam Angka 2020ibid, nga'örö 34, so 530 niha ba mbanua andre. Ba gotalua da'ö so 259 ndra matua ba 271 ndra alawe.

 Sowanua 

Arakhagö oi sifatalífusö manö niha mbanua Nonozalukhuyöu. Oroma da'e ba mado niha mbanua si so irugi ma'ökhö andre. Arakhagö fefu ira mado Waruwu, heŵa'ae so göi zomado Gulö awö Hia. Na so mado bö'ö ba lö ato ira. Si to'ölönia da'ö ha sifatewu ma zui ira alawe nihalö tobali donga ndra matua niha mbanua Nomozalukhuyöu moroi ba mbanua bö'ö. Hiza'i fa'afabö'ö madora andrö ba lö tobali taha-taha ba wariawösa ba niha mbanua börö me fetarora no tefagölösi ba niha mbanua so'arota ma sangai ya'ira.

 Fangalui 

Ha dombua lala wangalui ba mbanua andre, ya'ia molaza ba mogai gitö. So sa ira zohalöŵö ba wamatörö ma zui sogale, bahiza lö ato sibai ira.

 Sekola 

Ba mbanua andre so sambua zekola, ya'ia Sekolah Dasar Negeri.

 Agama 

So tölu Gereja si tefaböbö ba Mbanua Niha Keriso Protestan. 

 Hada 

Niha mbanua Nonozalukhuyöu no nga'ötö zi Lima Ina. Fao meföna mbanua andre Nöri Moro'ö. Börö da'ö, fa'auri niha mbanua ba ngawalö gamuata nifalua si mane famalua falöŵa, famazökhi omo, fame'e ono nihalö, ba lafalua ia molo'ö goi-goi si no lafatö'ö ira satua ba Wondrakö zi Lima Ina.

 Umbu 

Kategori:Desa ba Danö Niha
Kategori:No mufareso